เรื่องร้องเรียน (ความสะอาด,ร้องเรียน,PM2.5) วันที่ 2023-06-07 06:45:25 — แขวงศาลาธรรมสพน์ เขตทวีวัฒนา กรุงเทพมหานคร
มีการลักลอบทิ้งขยะ ในที่ดินส่วนบุคคล ใกล้กับหมู่บ้านกอบแก้ว 2 พุทธมณฑลสาย 2 ซอย 24 แขวงศาลาธรรมสพน์ เขตทวีวัฒนา กรุงเทพมหานคร 

เคยแจ้งปัญหานี้ไปในช่องทางฟองดูว์นี่แล้ว เมื่อช่วงปลายเดือนที่แล้ว

ไปเห็นภาพภาพระบบว่าเจ้าหน้าที่ได้เข้าไปดูและถ่ายภาพสถานที่ เหมือนจะเข้าไปเคลียร์ขยะให้หรือแก้ปัญหาให้ แต่ก็ไม่ใช่เลย เจ้าหน้าที่ไม่ได้แก้ไขอะไรเลย

คือถ้าไปดูแล้วแค่ถ่ายภาพปิดงานแค่นี้อย่าทำเลยดีกว่าค่ะเสียเวลาประชาชนที่ต้องมานั่งร้องเรียนบ่อยๆ มันเป็นการให้ความหวังประชาชนรอบนี้ถ้าจะแก้ขอแก้แบบจริงจัง ทำให้เสร็จ ขอให้แก้ไขแบบที่ปฏิบัติงานจริงไม่ใช่ทำงานแบบผักชีโรยหน้าไปวันๆ ฝากถึงท่านชัชชาติหรือทีมงานที่เกี่ยวข้องด้วยนะคะ  โดยทางประชาชนที่เดือดร้อยก็ติดต่อเจ้าของที่ไปแล้วเจ้าของที่ก็ยังเพิกเฉย
ได้ร้องเรียนที่สำนักงานเขตทวีวัฒนาไปแล้ว 2 ครั้ง แต่ยังไม่ได้รับการแก้ไขแต่อย่างใดค่ะ ซึ่งปริมาณขยะที่คนมาลักลอบทิ้ง ก็เพิ่มขึ้นอย่างต่อเนื่อง 

ส่งผลให้ผู้คนที่อาศัยโดยรอบได้รับความเสียหาย ทั้งกลิ่น ทั้งฝุ่น และทัศนวิสัย รวมถึงสิ่งแวดล้อมที่เป็นพิษ มีมลพิษเกิดขึ้น ส่งผลต่อสุขภาพ 

 ทางเราไม่สามารถทำอะไรได้เลยจึงต้องหวังพึ่งโดยแจ้งผ่านแพลตฟอร์มนี้ไปแต่หากเจ้าหน้าที่ยังไม่ทำการช่วยอย่างแท้จริงแล้วประชาชน คงหวังพึ่งใครไม่ได้แล้วล่ะค่ะ